CELEX: 32005R0384
Language: da
Date: 2005-03-07 00:00:00
Title: Kommissionens forordning (EF) nr. 384/2005 af 7. marts 2005 om vedtagelse af programmet med ad hoc-moduler for perioden 2007-2009 til brug for den stikprøveundersøgelse vedrørende arbejdsstyrken, som er omhandlet i Rådets forordning (EF) nr. 577/98EØS-relevant tekst.

8.3.2005   
            
            
               DA
            
            
               Den Europæiske Unions Tidende
            
            
               L 61/23
            
         
      KOMMISSIONENS FORORDNING (EF) Nr. 384/2005
   af 7. marts 2005
   om vedtagelse af programmet med ad hoc-moduler for perioden 2007-2009 til brug for den stikprøveundersøgelse vedrørende arbejdsstyrken, som er omhandlet i Rådets forordning (EF) nr. 577/98
   (EØS-relevant tekst)
   KOMMISSIONEN FOR DET EUROPÆISKE FÆLLESSKAB HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 577/98 af 9. marts 1998 om gennemførelse af en stikprøveundersøgelse vedrørende arbejdsstyrken i Fællesskabet (1), særlig artikel 4, stk. 2, og
   ud fra følgende betragtninger:
   
               (1)
            
            
               I henhold til forordning (EF) nr. 577/98 er det nødvendigt at specificere enkelthederne i programmet med ad hoc-modulerne for perioden 2007-2009.
            
         
               (2)
            
            
               I henhold til Rådets afgørelse 2002/177/EF af 18. februar 2002 om retningslinjer for medlemsstaternes beskæftigelsespolitik for 2002 (2) har medlemsstaterne og Kommissionen behov for specifikke statistiske oplysninger for at kunne træffe relevante foranstaltninger i forbindelse med arbejdsulykker og arbejdsbetingede sundhedsproblemer, arbejdsmarkedsstituationen for indvandrere og deres efterkommere og de unges indtræden på arbejdsmarkedet. Sådanne oplysninger bør derfor indgå i ad hoc-modulerne for 2007-2009.
            
         
               (3)
            
            
               De i denne forordning fastsatte foranstaltninger er i overensstemmelse med udtalelse fra Udvalget for det Statistiske Program —
            
         UDSTEDT FØLGENDE FORORDNING:
   Artikel 1
   Programmet med ad hoc-moduler for perioden 2007-2009, som skal anvendes i forbindelse med stikprøveundersøgelsen af arbejdsstyrken, og som er indeholdt i bilaget, fastlægges herved.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. marts 2005.
      
         
            På Kommissionens vegne
         
         Joaquín ALMUNIA
         
         
            Medlem af Kommissionen
         
      
   
   
      (1)  EFT L 77 af 14.3.1998, s. 3. Senest ændret ved Europa-Parlamentets og Rådets forordning (EF) nr. 2257/2003 (EUT L 336 af 23.12.2003, s. 6).
   
      (2)  EFT L 60 af 1.3.2002, s. 60.
   
      BILAG
      ARBEJDSSTYRKEUNDERSØGELSE
      Flerårigt program med ad hoc-moduler
      1.   ARBEJDSULYKKER OG ARBEJDSBETINGEDE SUNDHEDSPROBLEMER
      Liste over variabler: fastlægges inden december 2005.
      Referenceperiode: 2007.
      Berørte medlemsstater og regioner: alle.
      Stikprøve: fastlægges inden december 2005.
      Indberetning af resultater: inden den 31. marts 2008.
      2.   ARBEJDSMARKEDSSITUATIONEN FOR INDVANDRERE OG DERES NÆRMESTE EFTERKOMMERE
      Gennemførelsen af modulet for 2008 vil afhænge af resultaterne af gennemførlighedsundersøgelserne, som skal være afsluttet inden udgangen af 2005.
      Liste over variabler: fastlægges inden december 2006.
      Referenceperiode: 2008.
      Berørte medlemsstater og regioner: alle.
      Stikprøve: fastlægges inden december 2006.
      Indberetning af resultater: inden den 31. marts 2009.
      3.   UNGES INDTRÆDEN PÅ ARBEJDSMARKEDET
      Liste over variabler: fastlægges inden december 2007.
      Referenceperiode: 2009.
      Berørte medlemsstater og regioner: alle.
      Stikprøve: fastlægges inden december 2007.
      Indberetning af resultater: inden den 31. marts 2010.